10. ΝΟΜΟΣ υπ’ αριθ. 981 της 16/20 Οκτ.1979 (ΦΕΚ Α' 239) Περί καταργήσεως του Κλάδου Συντάξεων του Ταμείου Συντάξεων Προσωπικού Εμπορικών και Βιομηχανικών Επιμελητηρίων του Κράτους. Άρθρ.1.-1.Ο εις το Ταμείον Συντάξεων Προσωπικού Εμπορικών και Βιομηχανικών Επιμελητηρίων του Κράτους υφιστάμενος Κλάδος Συντάξεων καταργείται. 2.Υπάγονται εφεξής εις την ασφάλισιν του Ι.Κ.Α. κατά τας διατάξεις του άρθρ.ΙΙ του Ν.Δ.4277/1962, ''περί συνταξιοδοτήσεως των Ιατρών του Ι.Κ.Α. και ετέρων τινών κατηγοριών εργαζομένων'', ως αύται εκάστοτε ισχύουν, οι εκ των ησφαλισμένων εις τον καταργούμενον κλάδον ανήκοντες εις το τακτικόν προσωπικόν των κάτωθι Ν.Π.Δ.Δ.: α)Των Εμπορικών και Βιομηχανικών Επιμελητηρίων της Χώρας. β)Του Ταμείου Επικουρικής Ασφαλίσεως και Προνοίας Προσωπικού Εμπορικών και Βιομηχανικών, Επαγγελματικών και Βιοτεχνικών Επιμελητηρίων του Κράτους. γ)Του Χρηματιστηρίου Εμπορευμάτων Πειραιώς. δ)Του Επαγγελματικού Επιμελητηρίου Αθηνών. ε)Του Επαγγελματικού Επιμελητηρίου Πειραιώς. στ)Του Βιοτεχνικού Επιμελητηρίου Αθηνών. ζ)Του Βιοτεχνικού Επιμελητηρίου Πειραιώς. η)Των Επαγγελματικών και Βιοτεχνικών Επιμελητηρίων Πατρών, Κερκύρας, Καλαμών, Ηρακλείου, Αγρινίου, Καβάλας, Μυτιλήνης, Σάμου, Χίου και Δράμας και θ)Των εφεξής ιδρυομένων Επαγγελματικών και Βιοτεχνικών Επιμελητηρίων. 3.Το μη μόνιμον προσωπικόν των Ν.Π.Δ.Δ. τούτων, δικαιούται συντάξεως παρά του Ι.Κ.Α. κατά τας κοινάς περί τούτου διατάξεις. 39.Η.γ.7 Ταμείο Πρόνοιας Προσωπικού Εμπορ.& Βιομηχ.,Επαγγελμ.& Βιοτεχν.Επιμελητηρίων Ταμείο Πρόνοιας Προσωπικού Εμπορ.& Βιομηχ.,Επαγγελμ.& Βιοτεχν.Επιμελητηρίων 39.Η.γ.8-10 Άρθρ.2.-1.Εις το ΙΚΑ περιέρχεται, ως επί καθολικής διαδοχής, το σύνολον των ενεργητικών και παθητικών περιουσιακών στοιχείων του Ταμείου Συντάξεων Προσωπικού Εμπορικών και Βιομηχανικών Επιμελητηρίων του Κράτους των προερχομένων εκ της λειτουργίας του καταργουμένου Κλάδου Συντάξεων. Εκκρεμείς τυχόν δίκαι, γεννηθείσαι εκ της λειτουργίας του Κλάδου τούτου, συνεχίζονται υπό του ΙΚΑ άνευ διακοπής. 2.Άπασα η ακίνητος περιουσία του Ταμείου Συντάξεων Προσωπικού Εμπορικών και Βιομηχανικών Επιμελητηρίων του Κράτους, περιέρχεται αυτοδικαίως εις το Ι.Κ.Α. Περί της μεταστάσεως της κυριότητος, ο Υπουργός Κοινωνικών Υπηρεσιών συντάσσει σχετικήν πράξιν, περιέχουσαν περιγραφήν των ακινήτων, μεταγραφομένων εις τα Βιβλία του οικείου Υποθηκοφυλακείου ατελώς. Άρθρ.3.-1.Ως συντάξιμος πραγματική υπηρεσία των εν παρ. 2 του άρθρ. 1 του παρόντος αναφερομένων προσώπων, λογίζεται ο χρόνος ο διανυθείς εις την ασφάλισιν του Κλάδου Συντάξεων του Ταμείου Συντάξεων Προσωπικού Εμπορικών και Βιομηχανικών Επιμελητηρίων του Κράτους ως τακτικού υπαλλήλου. 2.Ως συντάξιμος πραγματική υπηρεσία λογίζεται και οιαδήποτε προγενεστέρα υπηρεσία ως τακτικού υπαλλήλου ή υπηρέτου, ήτις αναγνωρίζεται ως τοιαύτη, κατά τας περί συνταξιοδοτήσεως του τακτικού προσωπικού του Ι.Κ.Α. διατάξεις. 3.Λογίζεται ομοίως ως συντάξιμος πραγματική υπηρεσία και η προγενεστέρα υπηρεσία ως εκτάκτων ή ημερομισθίων υπαλλήλων παρά τοις Επιμελητηρίοις, ως και εκείνη ήτις προβλέπεται υπό των περί συντάξεων του προσωπικού του Ι.Κ.Α. διατάξεων, υφ’ ους όρους και προϋποθέσεις αναγνωρίζεται ως τοιαύτη υπό τούτων. 4.Δια την αναγνώρισιν υπό του Ι.Κ.Α. ως συνταξίμου του υπό της προηγουμένης παραγράφου οριζομένου χρόνου, καταβάλλονται αι υπό των διατάξεων των παρ. 2 και 3 του άρθρ. ΙΙ του Ν.Δ. 4277/1962, ως αύται εκάστοτε ισχύουν, προβλεπόμεναι εισφοραί, υπολογιζόμεναι επί των μηνιαίων αποδοχών του χρόνου υποβολής υπό του ησφαλισμένου της περί αναγνωρίσεως αιτήσεως εις το Ι.Κ.Α. Το ποσόν δια την αναγνώρισιν καταβάλλεται υπό του εργοδότου. 5.Εφ’ όσον έχει καταβληθή εισφορά ησφαλισμένου και εργοδότου εις τον Κλάδον Συντάξεων του Ταμείου Συντάξεων Προσωπικού Εμπορικών και Βιομηχανικών Επιμελητηρίων του Κράτους δια την αναγνώρισιν ως συνταξίμου του χρόνου των κατά τας παρ. 1 έως και 3 υπηρεσιών, δεν καταβάλλεται πρόσθετος εισφορά δια την αναγνώρισιν αυτών. Άρθρ.4.-1.Από της καταργήσεως του Κλάδου Συντάξεων του Ταμείου Συντάξεων Προσωπικού Εμπορικών και Βιομηχανικών Επιμελητηρίων, το Ι.Κ.Α. βαρύνεται με την καταβολήν  των   συντάξεων   των   ήδη  συνταξιούχων  του  κα(Μετά τη σελ.370,02(β) Σελ.370,03 Τεύχος Ε101-Σελ.23 ταργουμένου Κλάδου, θεωρουμένων ως συνταξιούχων του Ι.Κ.Α. 2.Οι κατά την προηγουμένην παράγραφον συνταξιούχοι εξακολουθούν λαμβάνοντες το ποσοστόν της υπό του Ταμείου καταβαλλομένης αυτοίς συντάξεως, ήτις αυξάνεται κατά το ποσοστόν των εκάστοτε χορηγουμένων εις τας συντάξεις των συνταξιούχων τακτικών υπαλλήλων του Ι.Κ.Α. Άρθρ.5.-Τα Ταμείον Συντάξεων Προσωπικού Εμπορικών και Βιομηχανικών Επιμελητηρίων του Κράτους μετονομάζεται εις ''Ταμείον Επικουρικής Ασφαλίσεως και Προνοίας Προσωπικού Εμπορικών και Βιομηχανικών, Επαγγελματικών και Βιοτεχνικών Επιμελητηρίων του Κράτους'' και διέπεται υπό της νομοθεσίας της αφορώσης εις τον Κλάδον Προνοίας αυτού. Άρθρ.6.-Η υπό της περ. β του άρθρ. 3 του Νόμ. 198/75 ''περί τροποποιήσεως της νομοθεσίας Οργανισμών τινών Κοινωνικής Ασφαλίσεως'' προβλεπομένη ετησία εισφορά των Επιμελητηρίων εξ 8% επί του συνόλου των κατά το προηγούμενον ημερολογιακόν έτος πραγματοποιηθέντων πάσης φύσεως εσόδων των, εξακολουθεί καταβαλλομένη εις το ΙΚΑ μέχρι του έτους 1981. Άρθρ.7.-Οι μέχρι της 31.12.1985 εξερχόμενοι της υπηρεσίας ησφαλισμένοι του κατά το άρθρ.1 καταργουμένου Κλάδου και μέχρι της 31.12.1990 οι εξ’ αυτών μη δικαιούμενοι συντάξεως με τας διατάξεις του Νόμ. 3163/55 ''περί συνταξιοδοτήσεως του προσωπικού του Ιδρύματος των Κοινωνικών Ασφαλίσεων, δικαιούνται όπως κατά την έξοδόν των εκ της υπηρεσίας επιλέξουν, αντί της εφαρμογής των διατάξεων του παρόντος, την εφαρμογήν των προ της ενάρξεως ισχύος αυτού, ισχυουσών διατάξεων, δια τον καταργούμενον Κλάδον. Εν τη περιπτώσει ταύτη ως χρόνος ασφαλίσεως λογίζεται τόσον ο υπό της νομοθεσίας του καταργουμένου Κλάδου λογιζόμενος ως συντάξιμος χρόνος, όσον και ο από της καταργήσεως και εφεξής διανυθείς εις την ασφάλισιν του Ι.Κ.Α., όστις θεωρείται ως διανυθείς εις τον ανωτέρω Κλάδον. Άρθρ.8.-Η ισχύς του παρόντος νόμου άρχεται από της πρώτης του μεθεπομένου της δημοσιεύσεως αυτού δια της Εφημερίδος της Κυβερνήσεως μηνός.